**ZMLUVA O DIELO**

č. .../2023

uzatvorená podľa ustanovenia § 536 a nasl. zákona č. 513/1991 Zb., Obchodný zákonník v platnom znení (ďalej tiež len „**Zmluva**“)

medzi zmluvnými stranami

**Objednávateľ:**

### Obchodné meno: SLADOVŇA, a.s. Michalovce

### Sídlo: Močarianska 14, 071 01 Michalovce

### Štatutárny orgán/štatutár: Ing. Ján Harman, predseda predstavenstva

### Ing. Jozef Knežo, člen predstavenstva

### 

### IČO: 36184187

### DIČ: 2020039439

### IČ DPH: SK2020039439

Spoločnosť zapísaná v Obchodnom registri Okresného súdu Košice I na oddiel Sro, vložka číslo: 959/V

Bankové spojenie: ČSOB a.s.

IBAN: SK33 7500 1712 8000 2550 1733

(ďalej ako „**Objednávateľ**“)

a

**Zhotoviteľ:**

Obchodné meno:

Sídlo:

IČO:

IČ DPH:

Spoločnosť zapísaná v Obchodnom registri ................ oddiel ....... vložka číslo: ...................

Bankové spojenie:

IBAN:

Zastúpený:

(ďalej ako „**Zhotoviteľ**“)

(spolu ďalej aj ako „**Zmluvné strany**“)

**Preambula**

Zmluvné strany uzatvárajú túto Zmluvu v súlade s výsledkom obstarania zákazky „Modernizácia dopravných ciest a ASR“, ktorá bola vyhlásená v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020.

Ponuka Zhotoviteľa bola v Súťaži vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu Zákazky Zhotoviteľom Objednávateľovi.

Dielo bude financované z vlastných zdrojov Objednávateľa a zo zdrojov EÚ v rámci operačného programu PRV SR 2014-2020, číslo výzvy - 51/PRV/2021.

**Všeobecné ustanovenia**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

„**Dielo“** znamená Dielo, ktoré má byť Zhotoviteľom vykonané podľa tejto Zmluvy, Projektovej dokumentácie a Výkazu výmer.

**„Dokumentácia k Dielu“** znamená akúkoľvek dokumentáciu, ktorá má byť vypracovaná Zhotoviteľom, ak tak určuje táto Zmluva a zároveň všetky výpočty, výkresy, príručky, projekty, modely, počítačové programy (software – ak je) a akékoľvek iné dokumenty, ktoré majú byť dodané Zhotoviteľom podľa tejto Zmluvy a Právnych predpisov. Bližšie je Dokumentácia k Dielu popísaná v bode 3.8 Zmluvy.

**„Funkčné skúšky“** znamenajú skúšky podľa Článku VI.

**„Lehota plnenia“** znamená lehotu na vyhotovenie Diela podľa bodu 4.2, ktorá je počítaná odo dňa nadobudnutia účinnosti tejto Zmluvy.

**„Miesto plnenia“** znamená sídlo Objednávateľa nachádzajúce sa na adrese Močarianska 14, 071 01 Michalovce, , kde má byť Dielo vyhotovené, na ktoré majú byť Technologické zariadenie dodané, príp. akékoľvek iné miesta, ak sú v Zmluve alebo Objednávateľom definované ako súčasť Miesta plnenia.

**„Objednávateľ“** znamená osobu menovanú ako objednávateľ v záhlaví tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil v rámci Súťaže, a na základe ktorej sa Zhotoviteľ stal úspešným uchádzačom.

„**Poskytovateľ NFP**“ znamená Pôdohospodárska platobná agentúra.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.

**„Preberací protokol“** znamená protokol vydaný podľa bodu 7.4.1 Zmluvy.

**„Subdodávateľ“** znamená akúkoľvek osobu, ako je definovaná v Článku XIV.

**„Súpis“** znamená rozpis skutočne dodaných a namontovaných Technologických zariadení v súlade s Výkazom výmer, ktorý tvorí Prílohu č. 1 Zmluvy.

**„Súťaž“** znamená postup zadávania zákazky uvedenej v preambule Zmluvy.

**„Technické normy“** znamenajú technické normy (STN, EN) vzťahujúce sa na akékoľvek práce na Diele, samotné Dielo, ako aj akékoľvek produkty alebo výstupy, ktoré budú Dielom vyprodukované a ostatné normy uvedené v Projektovej dokumentácii alebo normy definované Právnymi predpismi.

**„Technologické zariadenie“** znamená zariadenie, ktoré tvorí súčasť Diela.

**„Vyššia moc“** je definovaná v bode 10.4 Zmluvy.

**„Výkaz výmer“** znamená rozpočet Zmluvnej ceny v súlade s Ponukou Zhotoviteľa tvorí Prílohu č. 1 Zmluvy.

**„Záručná doba“** znamená záručnú dobu podľa Článku VIII.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluvná cena“** znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela vrátane DPH podľa bodu 5.2 v súlade s Cenovou tabuľkou.

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

**Článok I**

**Predmet Zmluvy**

* 1. Predmetom tejto Zmluvy sú nasledovné záväzky Zhotoviteľa:

(i) Zhotoviteľ je povinný dodať Technologické zariadenie a Dokumentáciu k Dielu uvedenú v Zmluve, ktoré sú potrebné pre riadne vyhotovenie a dokončenie Diela a odstránenie vád.

(ii) Zhotoviteľ je povinný vyhotoviť a dokončiť pre Objednávateľa Dielo v súlade so Zmluvou, Výkazom výmer a Právnymi predpismi a odstrániť na Diele akékoľvek vady.

(iii) Dielo musí spĺňať účely, pre ktoré je určené tak, ako sú uvedené vo  Výkaze výmer alebo vyplývajú zo Zmluvy. Dielo musí po dokončení spĺňať všetky požiadavky Výkazu výmer, Zmluvy a Právnych predpisov.

* 1. Predmetom tejto Zmluvy sú nasledovné záväzky Objednávateľa:

1. Objednávateľ je povinný za riadne vykonané Dielo Zhotoviteľovi zaplatiť Zmluvnú cenu v súlade s touto Zmluvou.
2. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas.
3. Objednávateľ je riadne vykonané Dielo povinný v súlade s ustanoveniami tejto Zmluvy prevziať.
   1. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

**Článok II**

**Podmienky vykonania Diela**

* 1. Zhotoviteľ je povinný vyhotoviť a dokončiť Dielo v Mieste plnenia. Pre riadne plnenie tejto Zmluvy je Objednávateľ povinný umožniť Zhotoviteľovi prístup na Miesto plnenia, kedykoľvek to bude potrebné a nevyhnutné pre vyhotovenie a dokončenie Diela a odstránenie všetkých vád na Diele a Dokumentácií k Dielu. Ak sa to vyžaduje, Zhotoviteľ a Objednávateľ sú povinní vzájomne si poskytnúť, aj akúkoľvek ďalšiu súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom.
  2. Zhotoviteľ je zodpovedný za to, že Dielo a každá jeho časť bude vyhovovať Výkazu výmer a Právnym predpisom.
  3. Zhotoviteľ vyhlasuje, že sa v plnom rozsahu oboznámil s obsahom a rozsahom Diela, že sú mu známe technické, kvalitatívne a iné podmienky súvisiace s realizáciou Diela, vie zabezpečiť všetky požadované materiály a výrobky, a že disponuje potrebnými oprávneniami, taktiež takými kapacitami a odbornými znalosťami, ktoré sú k zhotoveniu Diela v dohodnutej lehote potrebné. Zhotoviteľ zároveň získal všetky informácie o Mieste plnenia, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd v Mieste plnenia a na Diele.
  4. Zhotoviteľ nesie zodpovednosť za správne umiestnenie všetkých častí Diela v súlade s Dokumentáciou k dielu a Výkazom Výmer.

**Článok III**

**Povinnosti Zhotoviteľa**

1. Zhotoviteľ na vlastné riziko a zodpovednosť zabezpečí najmä:
2. Vyhotovenie Technologického zariadenia a Diela.
3. Dopravu a vykládku Technologického zariadenia a Diela v Mieste plnenia.
4. Inštaláciu a montáž kompletného Diela v Mieste plnenia, vrátane jeho zapojenia na všetky inžinierske siete (elektrina, voda, odpad a pod.).
5. Komplexné sprevádzkovanie Diela vrátane vykonania Funkčných skúšok a zabezpečenia všetkých materiálov potrebných pre vykonanie Funkčných skúšok.
6. Zhotoviteľ je oprávnený pre účely Diela používať všetky dostupné zdroje energií, vody, plynu a ďalších služieb dostupných v Mieste plnenia.
7. Nebezpečenstvo vzniku škody na Technologických zariadeniach a Diele znáša výlučne Zhotoviteľ a to až do úplného prevzatia Diela zo strany Objednávateľa podľa Článku VII.
8. Zhotoviteľ zodpovedá za primeraný poriadok na Mieste plnenia pri montáži a inštalácií Diela. Zhotoviteľ rovnako zodpovedá za dodržiavanie Právnych predpisov najmä v oblasti bezpečnosti a ochrane zdravia pri práci, životného prostredia a nakladania s odpadmi.
9. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z o odpadoch v znení neskorších predpisov. V prípade, ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
10. Zhotoviteľ zabezpečí a vykoná zaškolenie personálu Objednávateľa v oblasti prevádzky a obsluhy Diela vrátane všetkých prevádzkových postupov tak, aby po zaškolení bol Objednávateľ samostatne schopný obsluhovať Dielo a prevádzkovať ho na účely, na ktoré je vyhotovené.
11. Objednávateľ je oprávnený byť prítomný v Mieste plnenia v čase montáže Diela a kontrolovať postup Zhotoviteľa pri realizácií Diela a Technologických zariadení. Vykonanie kontroly zo strany Objednávateľa Zhotoviteľa nezbavuje žiadnej povinnosti alebo zodpovednosti.
12. Zhotoviteľ vypracuje a bude zodpovedný za všetku Dokumentáciu k Dielu. Za Dokumentáciu k Dielu sa považuje najmä, nie však výlučne, technická dokumentácia Diela od výrobcu, všetky príručky pre prevádzku a obsluhu, príručky pre údržbu, vrátane akýchkoľvek iných nevyhnutných dokumentov pre riadne užívanie, prevádzku a údržbu Diela a Technologického zariadenia. Dokumentáciu k Dielu Zhotoviteľ dodá Objednávateľovi najneskôr k preberaniu Diela. Zhotoviteľ ako súčasť Dokumentácie k Dielu zabezpečí aj dokumentáciu skutočného vyhotovenia Diela. Dokumentácia skutočného vyhotovenia Diela bude súčasťou Dokumentácie k Dielu.
13. Zhotoviteľ vyhlasuje, že má uzatvorenú poistnú zmluvu pre prípad zodpovednosti za škodu spôsobenú svojou činnosťou tretím osobám s minimálnou výškou poistného plnenia 200.000 € za jednu poistnú udalosť a túto poistnú zmluvu sa zaväzuje udržiavať v platnosti počas celej doby realizácie diela, a to až do uplynutia záručnej doby na dielo. Fotokópia poistnej zmluvy a doklad o zaplatení poistného sú Prílohou č. 2 tejto Zmluvy

**Článok IV**

**Lehota plnenia**

1. Lehota plnenia predmetu Zmluvy a projektové míľniky sú nasledovné:

Míľnik 1: Prevzatie miesta plnenia do 60 pracovných dní od nadobudnutia účinnosti tejto Zmluvy

Míľnik 2: Odovzdanie diela do dvanásť mesiacov od Míľnika 1 najneskôr do 31.03.2025

1. Zhotoviteľ je povinný v Lehote plnenia Dielo vyhotoviť tak, aby vyhovovalo Funkčným skúškam a bolo spôsobilé na preberacie konanie podľa Článku VII Zmluvy.

**Článok V**

**Zmluvná cena a platobné podmienky**

1. Zmluvná cena za plnenie predmetu Zmluvy je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách, a to dohodou Zmluvných strán na základe cenovej ponuky Zhotoviteľa predloženej v Súťaži.
2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

Cena bez DPH: €

Sadzba DPH: €

Cena s DPH: €

(slovom: .................................................................................................................................)

1. Zmluvná cena je paušálna suma a je totožná s cenou, ktorú Zhotoviteľ predložil vo svojej Ponuke. Zmluvná cena je premietnutá vo Výkaze výmer, ktorý tvorí Prílohu č. 1 Zmluvy. Zmluvná cena je platná počas celej doby trvania Zmluvy bez nároku na jej úpravy a zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, iných požiadaviek Objednávateľa a Ponuky. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane všetkých materiálov, súčiastok, dielov, cla, daní, personálneho zabezpečenia, zaškolenia, vykonanie Funkčných skúšok vrátane materiálov, dopravu a akékoľvek iné poplatky, ktoré bude nutné vynaložiť podľa tejto Zmluvy.
2. Fakturácia Zmluvnej ceny sa vykoná nasledovne:
   1. Prvá časť Zmluvnej ceny vo výške 20 % bude Zhotoviteľovi vyplatená na základe prvej čiastkovej faktúry vystavenej ihneď po nadobudnutí účinnosti tejto Zmluvy.
   2. Druhá časť Zmluvnej ceny vo výške 30 % bude Zhotoviteľovi vyplatená na základe druhej čiastkovej faktúry vystavenej ihneď po prevzatí Miesta plnenia.
   3. Tretia časť Zmluvnej ceny vo výške 30 % bude Zhotoviteľovi vyplatená na základe tretej čiastkovej faktúry, ktorú je Zhotoviteľ oprávnený vystaviť po dodaní a namontovaní Technologických zariadení. Podkladom fakturácie je Súpis, ktorý musí poverený zástupca Objednávateľa odsúhlasiť pred vystavením tretej čiastkovej faktúry.
   4. Štvrtá časť Zmluvnej ceny vo výške 20 % bude Zhotoviteľovi vyplatená na základe štvrtej čiastkovej faktúry, ktorú je Zhotoviteľ oprávnený vystaviť po vydaní Preberacieho protokolu a jeho podpise Zhotoviteľom podľa Článku VII.
3. Splatnosť každej faktúry podľa tejto Zmluvy je 60 kalendárnych dní od vystavenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví Zmluvy.
4. Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
5. Ktorákoľvek faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj odvolávku na číslo tejto Zmluvy a popis plnenia v zmysle predmetu Zmluvy. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.

**Článok VI**

**Funkčné skúšky**

1. Pred odovzdaním Diela do Skúšobnej prevádzky je Zhotoviteľ za účasti Objednávateľa prác povinný vykonať Funkčné skúšky Diela. Na základe Funkčných skúšok musí Zhotoviteľ preukázať, že Dielo je spôsobilé a pripravené pre riadnu prevádzku, a že spĺňa všetky požiadavky na základe Zmluvy vzťahujúce sa tak na samotné Dielo, ako aj Technologické zariadenie.
2. Zhotoviteľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
3. Harmonogram Funkčných skúšok Zhotoviteľ doručí Objednávateľovi v dostatočnom časovom predstihu, najneskôr však päť (5) pracovných dní pred plánovaným termínom Funkčných skúšok. Harmonogram Funkčných skúšok bude obsahovať časový harmonogram jednotlivých plánovaných úkonov testovania, ako aj ich opis.
4. Funkčné skúšky budú prebiehať a harmonogram Funkčných skúšok bude zodpovedať testovaniu v nasledovnom slede:
5. Skúšky pred uvedením do prevádzky, ktoré budú zahŕňať príslušné kontroly a skúšky funkčnosti (bez prevádzky) za účelom preukázania správnej inštalácie Technologických zariadení a toho, že Technologické zariadenie môže bezpečne podstúpiť skúšky podľa bodu 6.4.2.
6. Skúšky pri uvádzaní do prevádzky (komplexné skúšky – skúšobná prevádzka), ktoré budú zahŕňať špecifikované prevádzkové skúšky za účelom preukázania, že Dielo môže byť prevádzkované bezpečne tak, ako je špecifikované, za všetkých dostupných prevádzkových podmienok.
7. O výsledku každej skúšky podľa bodu 6.4 bude vyhotovený protokol a jednotlivé skúšky budú vykonávané postupne, ako sú uvedené v bode 6.4.
8. Ak Dielo alebo jeho časť nevyhovie Funkčným skúškam, Objednávateľ môže požadovať, aby Zhotoviteľ napravil vady Diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok.
9. Ak Dielo nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo odmietnuť prevziať a odstúpiť od Zmluvy podľa bodu 12.6.
10. Odstránenie nedostatkov po neúspešných Funkčných skúškach, resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.

**Článok VII**

**Preberanie Diela**

1. Preberanie Diela sa uskutoční až po dodaní, namontovaní, Funkčných skúškach a sprevádzkovaní celého Diela. Zhotoviteľ je povinný k preberaciemu konaniu predložiť Objednávateľovi nasledovné doklady:
2. žiadosť o vydanie Preberacieho protokolu,
3. certifikáty CE inštalovaného Technologického zariadenia resp. Diela,
4. Protokoly o Funkčných skúškach,
5. Dokumentáciu k Dielu,
6. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo Právnych predpisov.
7. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 7.1. Predloženie výzvy na preberacie konanie Objednávateľovi znamená, že podľa názoru Zhotoviteľa je Dielo dokončené riadne a pripravené k prebratiu.
8. Za riadne dokončené Dielo sa považuje Dielo dokončené bez vád a v súlade Projektovou dokumentáciou, Zmluvou a Právnymi predpismi.
9. Do piatich (5) dní odo dňa začatia preberacieho konania je Objednávateľ povinný:
10. vydať Zhotoviteľovi Preberací protokol s uvedením dátumu, kedy bolo Dielo dokončené v súlade s Projektovou dokumentáciou, Zmluvou a Právnymi predpismi, s výnimkou drobných nedokončených prác a vád (Objednávateľ ich uvedie v Preberacom protokole), ktoré nebránia užívaniu Diela pre zamýšľaný účel; alebo
11. zamietnuť žiadosť o vydanie Preberacieho protokolu s uvedením vád Diela a prác, ktoré musí Zhotoviteľ vykonať, aby bolo Dielo v súlade s Dokumentáciou k dielu, Zmluvou a Právnymi predpismi.

V prípade, ak Objednávateľ nevydá Preberací protokol alebo žiadosť nezamietne v lehote podľa tohto bodu má sa za to, že Preberací protokol bol vydaný k poslednému dňu tejto lehoty. Preberací protokol musí Zhotoviteľ podpísať.

1. Dňom podpísania Preberacieho protokolu oboma Zmluvnými stranami podľa tohto článku prechádza na Objednávateľa vlastníctvo k Dielu a nebezpečenstvo škody na Diele.
2. Pre vylúčenie pochybností, ak bude mať Dielo k dátumu vydania Preberacieho protokolu podľa bodu 7.4 tejto Zmluvy zjavné vady zistené v rámci preberacieho konania podľa tohto článku, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, pokiaľ bol Preberací protokol vydaný po tomto dátume. Odstránenie vytknutých vád Zhotoviteľom a následné vydanie Preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia podľa bodu 11.1.
3. V prípade, ak Objednávateľ vydá Preberací protokol podľa bodu 7.4.1 s výnimkou drobných nedokončených prác a vád, ktoré nebránia užívaniu Diela, Objednávateľ určí Zhotoviteľovi primeranú lehotu na odstránenie týchto vád a nedorobkov.
4. O úplnom odstránení vád a nedorobkov podľa bodu 7.7 Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.

**Článok VIII**

**Záručná doba a zodpovednosť za vady**

1. Zhotoviteľ zodpovedá za to, že Dielo bude mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené.
2. Záručná doba na Dielo je dvadsaťštyri (24) mesiacov. Záručná doba začína plynúť odo dňa vydania Preberacieho protokolu.
3. Zmluvné strany sa dohodli, že aby bolo Dielo a Dokumentácia k Dielu počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k odstráneniu vád Diela a Dokumentácie k Dielu oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko.
4. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa.
5. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení telefonicky a písomne, e-mailom.
6. Na odstránenie vád zistených a reklamovaných Objednávateľom v Záručnej dobe nastúpi Zhotoviteľ v lehote do štyridsaťosem (48) hodín od oznámenia Objednávateľom. Objednávateľ určí Zhotoviteľovi primeraný termín na odstránenie vady. Zhotoviteľ je s prihliadnutím na povahu vady povinný odstrániť vadu bezodkladne, najskôr ako je to možné, pokiaľ sa s Objednávateľom nedohodne inak.
7. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Zhotoviteľ.
8. Zhotoviteľ znáša všetky náklady spojené s odstránením vád Diela.

**Článok IX**

**Práva duševného vlastníctva a softwarové vybavenie a podpora**

1. V prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle zákona č. 185/2015 Z. z. Autorský zákon v znení neskorších predpisov (ďalej aj ako „**Autorský zákon**“), tak Zhotoviteľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to výhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že Zhotoviteľ licenciu/sublicenciu udeľuje bezodplatne.
2. Predmetom plnenia podľa tejto Zmluvy je výslovne aj udelenie licencií/sublicencií k počítačovým programom dodaným Objednávateľovi v zmysle tejto Zmluvy. Zhotoviteľ udeľuje Objednávateľovi dňom prevzatia Diela podľa podľa § 65 zákona Autorského licenciu/sublicenciu za rovnakých podmienok ako v bode 9.1.
3. Zhotoviteľ prehlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek Technologického zariadenia alebo akéhokoľvek iného zariadenia, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
4. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
5. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
6. Zhotoviteľ sa zaväzuje Objednávateľ odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou k Dielu, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto článku Zmluvy.

**Článok X**

**Riziko a zodpovednosť**

1. Zhotoviteľ zodpovedá bez obmedzenia za všetky škody vzniknuté jeho zavinením, ktoré vzniknú Objednávateľovi a iným osobám v Mieste plnenia Diela, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov návrhu Diela Zhotoviteľom, Dokumentácie k Dielu, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
4. Zhotoviteľ nezodpovedá podľa tohto článku za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť:
   1. ktorá je mimo kontroly Zmluvnej strany,
   2. proti vzniku ktorej sa Zmluvná strana nemohla primerane zabezpečiť,
   3. ktorej sa Zmluvná strana po jej vzniku nemohla primerane vyhnúť alebo ju prekonať a
   4. ktorú nie je možné podstatne pripísať druhej Zmluvnej strane.

**Článok XI**

**Zmluvné sankcie**

1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Objednávateľa na odstúpenie od Zmluvy.
2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.

**Článok XII**

**Trvanie a ukončenie Zmluvy**

1. Táto Zmluva je uzatvorená a platná jej podpisom oboma Zmluvnými stranami a nadobúda účinnosť odoslaním jednostranného písomného oznámenia o nadobudnutí účinnosti Zmluvy Objednávateľa Zhotoviteľovi, najneskôr ku dňu 31.12.2023.
2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy
3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
7. ak sa preukáže, že Zhotoviteľ v Ponuke predložil nepravdivé doklady alebo uviedol nepravdivé, neúplné alebo skreslené údaje,
8. ak je zrejmé, že z dôvodov na strane Zhotoviteľa Dielo nebude vykonané riadne alebo včas,
9. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu),
10. ak Zhotoviteľ a/alebo subdodávateľ/subdodávatelia Zhotoviteľa nebol/neboli v čase uzatvorenia tejto Zmluvy zapísaný/í v registri verejného sektora alebo bol/boli vymazaný/í z registra partnerov verejného sektora počas doby platnosti tejto Zmluvy,
11. ak nedôjde k úspešnému absolvovaniu Funkčných skúšok, ani pri opakovaných Funkčných skúškach,
12. zadá celé Dielo ako subdodávku alebo postúpi Zmluvu bez súhlasu Objednávateľa,
13. Zhotoviteľ vstúpil do likvidácie, na jeho majetok bol vyhlásený konkurz, ako aj vtedy, ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené
14. v ďalších prípadoch uvedených v Zmluve.
15. Zhotoviteľ je oprávnený odstúpiť od tejto Zmluvy v prípade, ak Objednávateľ poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Objednávateľ dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Zhotoviteľ je v takomto prípade oprávnený odstúpiť od tejto Zmluvy.
16. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
17. Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených vád dodania, resp. záručných vád.

**Článok XIII**

**Subdodávatelia**

* 1. Zhotoviteľ je oprávnený poveriť plnením (príslušnej časti) Zmluvy svojich subdodávateľov. Čestné vyhlásenie o subdodávateľoch tvorí Prílohu č. 3 tejto Zmluvy. V zozname subdodávateľov sa uvádza podiel plnenia každého subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), musí byť subdodávateľ zapísaný v registri partnerov verejného sektora.
  2. V prípade, ak má počas plnenia Zmluvy Zhotoviteľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
     + 1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
       2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
       3. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
  3. Návrh na zmenu subdodávateľa spolu s dokladmi podľa bodu 13.2 písm. c) tohto článku Zmluvy a aktualizovaným znením Prílohy č. 3 musí Zhotoviteľ predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 13.2 tohto článku Zmluvy.
  4. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy subdodávateľa, Zhotoviteľ za konanie subdodávateľa voči Objednávateľovi zodpovedá, ako keby plnenie vykonával sám.

**Článok XIV**

**Zmena zmluvy**

* 1. Zmluvu, ktorá bola uzatvorená ako výsledok postupu zadávania zákazky možno meniť počas jej trvania bez nového obstarávania, ak je splnená jedna z uvedených podmienok:

1. **ide o doplňujúce tovary, služby, ktoré sú nevyhnutné, nie sú zahrnuté do pôvodnej zmluvy a poskytuje ich pôvodný dodávateľ**, pričom v tomto prípade je potrebné overiť hospodárnosť výdavkov spojených s doplňujúcimi tovarmi, alebo službami, avšak výdavky nebudú oprávnenými výdavkami
2. **potreba zmeny vyplynula z nepredvídateľných okolností a zmenou sa nemení charakter zmluvy;**
3. ak sú predmetom zmeny zmluvy tovary, alebo služby rovnakého charakteru, ako bol predmet zákazky obstarávania (napr. v dôsledku živelnej pohromy je spôsobená škoda na tovare a predmetom dodatku vyplývajúceho z nepredvídateľných okolností je nákup/realizácia identických tovarov, ktoré boli súčasťou pôvodnej zmluvy a v rámci dodatku nakúpených za rovnakú cenu), v rámci ktorého už bola overená hospodárnosť, prijímateľ nie je povinný overovať hospodárnosť opakovane,
4. **ide o nahradenie pôvodného dodávateľa novým dodávateľom** na základe skutočnosti, že iný hospodársky subjekt, ktorý spĺňa pôvodne určené podmienky obstarávania, je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva sa podstatne nemení a cieľom zmeny nie je vyhnúť sa použitiu postupov a pravidiel podľa usmernenia PPA č.8/2017 v platnom znení,
5. **nedochádza k podstatnej zmene pôvodnej zmluvy s dodávateľom** bez ohľadu na hodnotu tejto zmeny podľa písm. f) tohto odseku.
6. ak hodnota dodatku/dodatkov je nižšia alebo rovná ako 15% hodnoty pôvodnej zmluvy, ak ide o zákazku na dodanie tovaru alebo na poskytnutie služby
7. **v prípade, že víťazný dodávateľ neposkytne súčinnosť v rámci uzatvárania zmluvy** objednávateľ (prijímateľ) zašle poskytovateľovi NFP žiadosť o významnejšiu zmenu projektu, v ktorej popíše okolnosti neposkytnutia súčinnosti víťazného dodávateľa, a požiada o možnosť uzavretia zmluvy s ďalším potenciálnym dodávateľom v poradí. Ak takého niet, informuje poskytovateľa NFP o zrušení obstarávania alebo požiada o zrušenie obstarávania a o schválenie vyhlásenia nového obstarávania.

Až na základe súhlasného stanoviska poskytovateľa NFP môže obstarávateľ vyhlásiť nové obstarávanie. Primerane sa postupuje, ak ani potenciálny dodávateľ v ďalšom poradí neposkytne obstarávateľovi súčinnosť pri uzatvorení zmluvy s dodávateľom. Uvedené sa týka len obstarávateľa, ktorý už má uzatvorenú Zmluvu o poskytnutí NFP; prijímateľ, ktorý Zmluvu o poskytnutí NFP ešte nemá uzatvorenú, môže uplatniť tento postup až keď sa stane prijímateľom v zmysle Zmluvy o poskytnutí NFP.

1. V prípade ak dôjde k ukončeniu zmluvy s dodávateľom pred ukončením realizácie predmetu zákazky, obstarávateľ bez zbytočného odkladu zašle poskytovateľovi žiadosť o významnejšiu zmenu projektu, v ktorej popíše okolnosti ukončenia zmluvy s dodávateľom vrátane toho, ktorá časť predmetu zákazky a v akej sume sa zrealizovala, a požiada o možnosť vyhlásenia nového obstarávania na nezrealizovanú časť predmetu zákazky. Obstarávateľ je oprávnený vyhlásiť nové obstarávanie na nezrealizovanú časť zákazky len s predchádzajúcim súhlasom poskytovateľa.
   1. Podstatnou zmenou pôvodnej zmluvy sa rozumie taká zmena, ktorou sa najmä
2. dopĺňajú alebo menia podstatným spôsobom podmienky, ktoré by v pôvodnom postupe obstarávania umožnili účasť iných hospodárskych subjektov, alebo ktoré by umožnili prijať inú ponuku ako pôvodne prijatú ponuku,
3. zvyšuje cena za predmet zákazky spôsobom, ktorý pôvodná zmluva neupravovala, resp. sa zvyšuje cena za predmet zákazky bez uvedenia dôvodu a bez poskytnutia protiplnenia vo forme doplňujúcich tovarov, alebo služieb, ktoré súvisia s predmetom pôvodnej zákazky.
   1. Zmenou sa nesmie meniť charakter zmluvy a zmena zmluvy musí byť riadne zdôvodnená.
   2. Zmena zmluvy musí byť písomná.

**Článok XV**

**Spoločné a záverečné ustanovenia**

* 1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
  2. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.
  3. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Zhotoviteľ obdrží dva (2) rovnopisy.
  4. Ak niektoré ustanovenia Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
  5. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
  6. Neoddeliteľnou súčasťou zmluvy sú prílohy:

Príloha č. 1 – Výkaz výmer, Ponuka Zhotoviteľa č. ... zo dňa .... predloží úspešný uchádzač

Príloha č. 2 – Fotokópia potvrdenia o uzatvorení platnej a účinnej poistnej zmluvy Zhotoviteľa a doklad o zaplatení poistného - predloží iba úspešný uchádzač v rámci poskytnutia súčinnosti ku podpisu zmluvy

Príloha č. 3 – Čestné vyhlásenie o subdodávateľoch

Za Objednávateľa: Za Zhotoviteľa:

|  |  |
| --- | --- |
| V Michalovce, dňa | V *....................*, dňa |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Ján Harman – predseda predstavenstva |  |
|  |  |
|  |  |

|  |  |
| --- | --- |
| V Michalovce, dňa |  |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Ing. Jozef Knežo – člen predstavenstva |  |
|  |  |
|  |  |

Príloha č. 3 Zmluvy o dielo

Názov projektu: „Modernizácia dopravných ciest a ASR“

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................,dňa: V Michalovce, dňa:

Zhotoviteľ: Objednávateľ: SLADOVŇA, a.s. Michalovce

......................................... .........................................

*(vyplní uchádzač) Ing. Ján Harman*

*predseda predstavenstva*

.........................................

*Ing. Jozef Kňežo*

*člen predstavenstva*